
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  6.06.2011

	Nr.
	  26/227


Către

BIROUL PERMANENT AL 
CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru modificarea Legii nr.7/2006 privind statutul funcţionarului public parlamentar, trimis comisiei pentru examinare pe fond, cu adresa nr. PL.x 343 din 16 mai 2011, înregistrat cu nr.26/227 din 17 mai 2011.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	6.06.2011

	Nr.
	26/227


R A P O R T      
asupra proiectului de Lege pentru modificarea Legii nr.7/2006 privind statutul funcţionarului public parlamentar

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 343 din 16 mai 2011, cu dezbaterea pe fond în procedură obişnuită, a proiectului de Lege pentru modificarea Legii nr.7/2006 privind statutul funcţionarului public parlamentar.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1596/21.12.2010)
· punctul de vedere negativ al Guvernului (nr.273/08.02.2011)

Proiectul de lege are ca obiect de reglementare amendarea art.9 din Legea nr.7/2006 privind statutul funcţionarului public parlamentar, republicată, cu modificările şi completările ulterioare, măsurile propuse vizând modificarea regimului incompatibilităţilor funcţionarilor publici parlamentari, în sensul ca aceştia să poată exercita funcţii sau activităţi în sectorul privat care nu sunt în legătură directă sau indirectă cu atribuţiile exercitate ca funcţionar public parlamentar, potrivit fişei postului.
Senatul a adoptat propunerea legislativă în şedinţa din 9 mai 2011, în condiţiile art.75 alin.2 teza a III-a din Constitutia României republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 31 mai 2011.

Comisia propune Plenului Camerei Deputaţilor respingerea proiectului de lege motivat de faptul că, modificările propuse se regăsesc la art.42 din Legea-cadru nr.284/2010 privind salarizarea unitară a personalului plătit din fondurile publice, evitându-se astfel crearea unor paralelisme legislative.

 Proiectul de lege face parte din categoria legilor organice, conform art.76, alin.(1) din Constituţia României, republicată.

La lucrările comisiei au fost prezenţi 29 deputaţi, din totalul de 30 membri ai comisiei.

Raportul comisiei a fost adoptat cu unanimitate de voturi.
	PREŞEDINTE,
	SECRETAR,

	Sulfina BARBU
	Gheorghe CIOCAN


Consultant, Nicoleta Toma

